Document ID: 32003D0096

Rådets afgørelse
af 6. februar 2003
om indgåelse af aftalen om videnskabeligt og teknologisk samarbejde mellem Det Europæiske Fællesskab og Ukraine
(2003/96/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 170, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
under henvisning til forslag fra Kommissionen(1),
under henvisning til udtalelse fra Europa-Parlamentet(2) og
ud fra følgende betragtninger:
(1) Den 16. juni 1994 underskrev De Europæiske Fællesskaber og medlemsstaterne på den ene side og Ukraine på den anden side en partnerskabs- og samarbejdsaftale(3), som trådte i kraft den 1. marts 1998.
(2) Det Europæiske Råd i Helsingfors vedtog den 11. december 1999 en fælles strategi over for Ukraine (1999/877/FUSP)(4).
(3) Det Europæiske Fællesskab og Ukraine gennemfører særlige FTU-programmer på en række områder af fælles interesse. På baggrund af tidligere erfaringer har begge parter udtrykt ønske om at skabe et bredere, mere omfattende grundlag for samarbejde om videnskab og teknologi. Denne samarbejdsaftale om videnskab og teknologi er led i det mere overordnede samarbejde mellem Det Europæiske Fællesskab og Ukraine.
(4) Ved afgørelse af 8. oktober 2001 bemyndigede Rådet Kommissionen til på Det Europæiske Fællesskabs vegne at føre forhandlinger om en aftale om videnskabeligt og teknologisk samarbejde mellem Det Europæiske Fællesskab og Ukraine. Forhandlingerne, som blev ført i overensstemmelse med forhandlingsdirektiverne, førte til vedlagte aftale med de to tilhørende bilag.
(5) Aftalen blev underskrevet den 4. juli 2002 i København.
(6) Aftalen bør godkendes -
TRUFFET FØLGENDE AFGØRELSE:
Artikel 1
Aftalen om videnskabeligt og teknologisk samarbejde mellem Det Europæiske Fællesskab og Ukraine godkendes herved på Fællesskabets vegne.
Teksten til aftalen er sammen med de to bilag hertil knyttet til denne afgørelse.
Artikel 2
Formanden for Rådet foretager på Fællesskabets vegne den i artikel 12 i aftalen omhandlede underretning.
Udfærdiget i Bruxelles, den 6. februar 2003.

Labels: 7
18
15
5